Mánudaginn 26. september 2016 var haldinn fundur stjórnar Samtakanna ‘ 78 í húsnæði samtakanna að Suðurgötu 3 í Reykjavík . Fundinn sátu : María Helga Guðmundsdóttir formaður , Benedikt Traustason gjaldkeri , Guðmunda Smári Veigarsdóttir meðstjórnandi og Álfur Birkir Bjarnason meðstjórnandi . Einnig sátu fundinn Auður Magndís Auðardóttir framkvæmdastýra , Sólveig Rós áheyrnarfulltrúi trúnaðarráðs og verðandi fræðslufulltrúi , og Ugla Stefanía Kristjönudóttir Jónsdóttir fráfarandi fræðslufulltrúi . 1. 20.00 - 20.05 Fundargerð síðasta fundar 2. 20.05 - 20.15 Nýr fræðslufulltrúi 5. 20.35 - 21.00 Starfsáætlun stjórnar 6. 21:00 - 21.20 Hlutverk og ábyrgð stjórnarmanna 7. 21.20 - 21.40 Verklags - og siðareglur 8. 21.40 - 22.00 Önnur mál 1. 20.16 - 20.20 Fundargerð síðasta fundar Í fjarveru ritara er yfirferð fundargerða frestað til næsta fundar . Ugla Stefanía fræðslufulltrúi hefur sagt starfi sínu lausu af persónulegum ástæðum . Eftir samráð við mannauðsráðgjafana Ragnheiði Stefánsdóttur og Völu Jónsdóttur , sem komu að ráðningarferlinu nú í sumar , hefur stjórn ákveðið að bjóða Sólveigu Rós starfið . Sólveig Rós hefur þegið stöðuna og er boðin velkomin til starfa . Hún tekur formlega við starfinu 1. október næstkomandi . Helsta verkefni framkvæmdastjóra næstu viku eru umsýsla með styrki til ráðgjafa vegna Erasmus + - símenntunar . Ungliðaumsjón er með starfsdag á sunnudaginn . Helsta verkefni stjórnar er áframhaldandi undirbúningur félagsfundar 6. október . Álfur Birkir er enn að safna klausum um starfsfólk og sjálfboðaliða . Uppsetningu á prókúru o.þ.h. fyrir nýjan gjaldkera í Íslandsbanka er lokið . Galdkeri greiddi reikninga á heimabanka sem komnir voru fram yfir eindaga . Í ljós hefur komið að S78 greiddu kröfur vegna tækjaleigu frá Tæki.is sem áttu að berast Hinsegin dögum ; Tæki.is munu endurgreiða okkur kröfurnar og innheimta þær að nýju frá Hinsegin dögum . Samþykkt er að veita Hinsegin dögum afslátt af leigu vegna geymslupláss í kjallaranum í skiptum fyrir regnbogavarning sem selja má í kaupfélagi / sjoppu S78 . 5. 20:35 - 20:40 Málefni fært í trúnaðarbók . 20:40 Auður , Sólveig Rós og Ugla víkja af fundi til að ræða fræðslumál . 21:10 Auður , Sólveig Rós og Ugla snúa aftur á fund . Farið er yfir starfsáætlun stjórnar og gerðar endurbætur á henni . Áætlunin verður kynnt á félagsfundinum 6. október . Rætt er sérstaklega um eftirtalin atriði : Viðhorfskönnun : að hún fari út á tíma þegar fólk er líklegt til að geta svarað henni . Á þessum tímapunkti er markmiðið að gera könnun sem nær til félagsfólks . Henni mætti gjarnan fylgja eftir með opinni könnun til hinsegin samfélagsins í heild , e.t.v. að hálfu ári liðnu . Þjóðfundur : Í aðdraganda þjóðfundar muni undirbúningshópur fara yfir niðurstöður Samtakamáttarins 2013 . Nýr þjóðfundur hefjist á samantekt á því hvernig unnið hefur verið úr niðurstöðum síðasta fundar . Auður upplýsir Ragnheiður Stefánsdóttir mannauðsráðgjafi hafi boðist til að aðstoða okkur við framkvæmd þjóðþings . 7. 21.30 - 21.40 Afsláttur félagsfólks hjá S78 Rætt um lagagrein 7.2 , sem hljóðar svo : „ Aðgangseyrir og annað endurgjald til félagsins skal ævinlega vera lægra gegn framvísun félagsskírteinis en annars . Félagsréttindi eru háð því að félagsgjöld séu greidd . “ Skoðuð verður útfærsla á afslætti gegn framvísun félagaskírteinis í kaupfélagi og tekið tillit til þessa ákvæðis við framkvæmd bingós og þrettándaballs . Að auki er samþykkt að leita afsláttar fyrir félagsfólk hjá fleiri fyrirtækjum . 8. 21.40 - 21.55 Hlutverk og ábyrgð stjórnarmanna ; verklags - og siðareglur ( tveir liðir teknir saman ) Samþykkt að allir muni lesa skjal með drögum að þessum atriðum og gefa sínar athugasemdir fyrir vikulok . Að því loknu verði skjalið uppfært út frá athugasemdum og yfirfarið aftur . Stjórn mun í sameiningu setja upp dagskrá fyrir fund með trúnaðarráði sem boðaður hefur verið fimmtudaginn 6. okt kl. 17:30 .